system
Răspunde în limba română, în stilul Wikipedia, cat mai corect gramatical.
user
Povestește-mi pe scurt despre Frankfurt (Oder).
assistant
Frankfurt (Oder), numit uneori Frankfurt pe Oder,  este un oraș în landul Brandenburg, Germania, pe malul de vest al râului Oder, la granița cu Polonia. Frankfurt (Oder) are, administrativ, statut de oraș-district (în germană kreisfreie Stadt), deci este un district urban.  Are o populație de circa 70.000 de locuitori. Pînă în 1945 orașul era situat pe ambele maluri ale Oderului, după trasarea noii frontiere polono-germane fiind divizat în două părți (partea poloneză a orașului se numește acum Słubice).

Clădiri importante: Universitatea Viadrina (sec. XVI), biserica Marienkirche (sec. XIII-XVI), Muzeul memorial Heinrich von Kleist.

A nu se confunda cu orașul Frankfurt pe Main din landul german Hessa, care este de aproape 10 ori mai mare.

Populație istorică 
 1618: 10.000
 1780: 10.000
 1816: 15.600
 1875: 47.200
 1910: 68.300
 1939: 83.300
 1990: 87.000
 2000: 73.800

Economie 
A fost un important centru industrial și nod feroviar în Germania interbelică, fiind distrus aproape integral în aprilie 1945. După război a revenit RDG-ului, fiind acum situat la granița cu Polonia. Era divizat în două și lipsit de vechiul hinterland pentru care servise drept centru de atracție, astfel că orașul nu a reușit să-și redobândească rolul de altă dată. În prezent, chiar și după reunificarea Germaniei,  multe întreprinderi sunt închise, iar rata șomajului, în pofida eforturilor autorităților, rămâne destul de înaltă.

Note

Orașe din Brandenburg
Oraș al Hansei